'n Man Soos my Pa - Afrikaanse Films
Regisseur: Sean Else
Skrywers: Sean Else
Akteurs: Albert Maritz, Sandra Prinsloo, Neels van Jaarsveld, Antoinette Louw, Greg Kriek, Deon Lotz, Shimmy Isaacs, Elma Postma, Vilje Maritz, Lara de Bruijn, Vaughn Else en Zonika de Vries
'n Man Soos my Pa
Dit is die jaar 2015 en Juan keer die eerste keer in tien jaar terug na sy ouerhuis. Hy het die huis destyds verlaat omdat hy nie langer sy pa se drinkgewoontes kon hanteer nie. Sy ma is sterwend en sy pa het laat weet dat hy en sy vrou, Ellie, en hul seun, Matthew, moet kom afskeid neem.
Terugflitse bied 'n blik op Juan se grootwordjare, en die gebeurtenis wat tot Juan se permanente vertrek van sy ouerhuis gelei het.
Nakkie se grootste begeerte is dat haar man en hulle seun versoen.
'n Man Soos My Pa is 'n eerlike verhaal oor die dinge wat ons vorm: ons ouerhuis, ons ouers se liefde, hulle foute, vriendskappe, skool, romanse, die buurman se dogter, die skool se boelies… Dit is ook 'n tere liefdesverhaal van arm ouers wat hul bes probeer.